Sukladno Ugovoru o sufinanciranju demografske mjere -poticajno stanovanje br. 102/10/2022

sklopljenog između Općine Mrkopalj i Primorsko-goranske županije od 14. 12. 2022. godine

Općinski načelnik Općine Mrkopalj objavljuje

JAVNI POZIV

za prikupljanje zahtjeva za davanje u najam stana u vlasništvu Općine Mrkopalj

Predmet poziva je davanje u najam stana u potkrovlju zgrade na adresi Mrkopalj, Novi varoš 3, površine 77,10 m2 .

Iznos najamnine utvrđuje se po cijeni od 0,86 €/m2 mjesečno odnosno ukupno 66,31 € mjesečno **.**

Stan se daje u najam na vrijeme od 15 godina.

Pravo na podnošenje prijava za davanje stana u najam imaju:

-isključivo mlade obitelji s djecom s prebivalištem na području Općine Mrkopalj pri čemu se roditeljima u mladoj obitelji smatraju osobe do navršene 45 godine života.

-najmanje jedan član obitelji treba biti u radnom odnosu na neodređeno vrijeme u tvrtki/organizaciji koja ima sjedište ili podružnicu na području Općine Mrkopalj ,

**-** kojenemaju u vlasništvu ili suvlasništvu nekretninu podobnu za stanovanje.

Obitelji s oba roditelja i jedno roditeljske obitelji su izjednačene.

Pravo prednosti ima obitelj u kojima su oba roditelja zaposlena na neodređeno vrijeme na području Općine Mrkopalj.

Ukoliko više podnositelja zahtjeva udovoljava navedenom prednost će imati obitelj s dužim prebivalištem na području Općine Mrkopalj.

Dokumentacija koju je potrebno dostaviti:

-popunjeni obrazac prijave,

-preslika osobne iskaznice za sve punoljetne članove kućanstva ,

-rodne listove za djecu podnositelja zahtjeva,

- dokaz o zaposlenju u tvrtki/organizaciji sa sjedištem na području Općine Mrkopalj,

- uvjerenje o prebivalištu za sve članove kućanstva, ne starije od 30 dana od objave poziva,

-vlastoručno potpisana izjava pod materijalnom i kaznenom odgovornošću da na području Republike Hrvatske nema nekretninu u vlasništvu ili suvlasništvu podobnu za stanovanje.

Rok za podnošenje prijave je 15 dana od dana objave obavijesti o Javnom pozivu u Novom listu.

Prijave se dostavljaju u zatvorenoj omotnici na adresu :Općina Mrkopalj , Stari kraj 3 , Mrkopalj 51315, preporučeno poštom ili osobno u pisarnici Općine Mrkopalj s naznakom „Prijava za najam stana“. Općina zadržava pravo poništiti ovaj poziv bez ikakvog obrazloženja.

Cjelokupni tekst Javnog poziva biti će objavljen na internet stranici općine Mrkopalj [www.mrkopalj.hr](http://www.mrkopalj.hr) i oglasnoj ploči općine Mrkopalj a obavijest o Javnom pozivu biti će objavljena u Novom listu.

KLASA:370-03/24-01/02

URBROJ:2170-29-02-24-1

Mrkopalj, 25. studenoga 2024.

 Općinski načelnik

 Josip Brozović